Publication: Magyar Közlöny
Issue: MK-2008-32 (Year: 2008, Number: 32)
Era: 2004-2010
Section: 12.4. A mûsorkészítõt alkotmányos jogainak gyakorlásában a mûsorszolgáltató nem akadályozhatja meg. A mûsorkészítõt tevékenysége során megilleti a sajtóról szóló 1986. évi II. törvényben foglalt védelem.
Paragraph Index: 768

14. A mûsorkészítés szakmai szabályai 14.1. A Karcag Tv közmûsor-szolgáltató feladata az, hogy hitelesen, pontosan, tárgyilagosan, idõszerûen és kiegyensúlyozottan tájékoztasson az országban és a világban történt eseményekrõl, közvetítse a nemzeti és egyetemes kultúra és tudomány értékeit és eredményeit, biztosítson esélyegyenlõséget a társadalom tagjainak megnyilvánulására, szolgálja a társadalom rétegeinek speciális igényeit és érdeklõdését. 14.2. Ennek érdekében a mûsorszolgáltató színvonalas elõkészítõ munkával és felkészülten közelít a mûsorszolgáltatásban elõadódó témákhoz, mellõzi az elõítéleteket, közhelyeket és sztereotípiákat. 14.3. A mûsorszolgáltató az általa elkövetett tévedést azonnal ismerje el, és juttassa a nézõ tudomására. A mûsorszolgáltató a tudatos megtévesztés eszközeivel soha, és semmilyen körülmények között nem élhet, és az ebbõl adódó kárt viselnie kell. 14.4. A mûsorszolgáltatónak tartózkodnia kell ellenõrizetlen tények, számok és adatok közlésétõl. Olyan közlés esetén, amely az emberi életre vonatkozik – így balesetek, tûzesetek, bûnügyek, terrorcselekmények stb. esetében – az áldozatok megnevezése csak abban az esetben lehetséges, ha ez hivatalos megerõsítést nyert, és az áldozat hozzátartozói a közzétételhez hozzájárultak. Közismert személyek esetében e rendelkezés alól kivételt lehet tenni. 14.5. Az erre hatáskörrel rendelkezõ állami szerv által elrendelt hírzárlatot a mûsorszolgáltatónak tiszteletben kell tartania, de a hírzárlat kimondását közölheti. Ha bármely más tájékoztató eszköz útján a hírzárlat megsérül, az ennek eredményeképpen nyilvánosságra került hírt a forrás megjelölésével közölni lehet. 14.6. A mûsorszolgáltatónak tiszteletben kell tartania az ártatlanság vélelméhez fûzõdõ alkotmányos jogot. Ennek értelmében a mûsorszolgáltató senkit nem nyilváníthat bûncselekmény elkövetésében vétkes személlyé mindaddig, amíg annak bûnösségét jogerõs bírói ítélet meg nem állapította. A mûsorszolgáltató legyen figyelemmel arra, hogy a bûncselekmény lehetséges elkövetõjét a nyomozati szakaszban „gyanúsítottként”, bírósági szakaszban „vádlottként” nevezze H I V A T A L O S É R T E S Í T Õ 2008/9. szám meg. A mûsorszolgáltató köteles tiszteletben tartani a sértett személyiségi jogait. Szexuális bûncselekmények sértettjeinek nevét csak kifejezett írásos jóváhagyásuk esetén szabad közzétenni. Fiatalkorú sértett nevének közzététele még akkor is tilos, ha ehhez szülõje vagy törvényes képviselõje hozzájárulna. 14.7. Bûncselekménnyel gyanúsított személyek megszólaltatása esetén a mûsorszolgáltatónak ügyelnie kell arra, hogy a bûnelkövetés ne tûnhessék fel pozitív színben. A bûncselekmények helyszínén készült hangfelvételek közzétételét megelõzõen – amennyiben azok alkalmasak a nézõ fizikai vagy érzelmi megrendülésének kiváltására – a következményre a nézõk figyelmét fel kell hívni. 14.8. A nemzeti, etnikai és egyéb kisebbségek, vallási felekezetek, népek és nemzetek, mozgáskorlátozottak, fogyatékosok, bármely korosztályhoz tartozó emberek megnevezésekor nem hangozhat el olyan kifejezés, amely az érintettekre nézve sértõ. 14.9. A mûsorszolgáltató – a kritikai tevékenység kivételével – nem nyilváníthat véleményt más mûsorszolgáltatóról. A mûsorszolgáltató belsõ életérõl információt, csak akkor lehet közzétenni, ha az érinti a közéletet, és számot tarthat a nézõ érdeklõdésére. A mûsorszolgáltató nevében nyilatkozó személyek körét a mûsorszolgáltató vezetõje írásban határozza meg. 14.10. A szereplõket tájékoztatni kell arról, hogy a mûsornak mi a célja, és ki lesz a többi szereplõ. Egyenes adásban a szereplõkkel ismertetni kell az egyenes adás sajátosságait és a szükséges viselkedési szabályokat. A felvétel a szereplõ hozzájárulása nélkül nem használható fel, azonban a szereplõ nem ellenõrizheti a részvételével készült mûsorszámban más szereplõk által mondottakat. A felelõs tisztséget betöltött személyt a mûsorkészítõ törvényben foglalt tájékoztatási kötelezettségére figyelmeztetheti. 14.11. Rejtett kamerát és mikrofont kivételes esetben szabad használni a mûsorszolgáltató vezetõjének írásos engedélye mellett. 14.12. Névtelen, kép-, illetve hangtorzítást alkalmazó közlést vagy felvételt csak akkor szabad közzétenni, ha azt különösen súlyos társadalmi vagy személyes érdek indokolja. 14.13. Ha a nézõ a mûsorban közvetlenül közölheti nézeteit, a telefonálók között válogatni nem szabad. Ebben az esetben a mûsorvezetõnek kell ismertetnie a hívásokban nem megnyilvánult álláspontokat. 14.14. A mûsorok szerkesztési folyamata a szereplõk mondanivalóját nem módosíthatja. Utólag felvett kérdést nem szabad a mûsorban olyan látszattal közölni, mintha az a helyszínen hangzott volna el. 14.15. Titokvédelem körébe, illetve a személyes adatok védelmére vonatkozó törvényben foglalt adatok tárgyába esõ kérdésre a szereplõ személy a válaszadást megtagadhatja. 14.16. A szereplõ személyek magánéletére vonatkozó kérdés csak akkor tehetõ fel, ha a kérdés feltevésébe a személy elõzetesen beleegyezett. Még ebben az esetben is ügyelni kell arra, hogy a kérdés a jó ízlést, illetve a személy jó hírnevét és becsületét ne sértse. 14.17. Közvélemény-kutatási eredményeket és statisztikákat mûsorban felhasználni csak pontosan, a forrás megjelölésével és az adatok manipulálása nélkül szabad. 14.18. Archív anyag felhasználásakor egyértelmûen meg kell jelölni annak idõtartamát, és tekintetbe kell azt venni, hogy az archív anyagban szereplõ személyek álláspontjának megváltoztatása folytán jogaik és jogos érdekeik ne sérüljenek.

Source: https://magyarkozlony.hu/hivatalos-lapok/1f6d8f4582c212b9198011450b76a344fc1b12f0/dokumentumok/da275a53b239fac5afd6110b60da44226dc944c8/letoltes